A norvég fővárostól, Oslótól északra fekvő Trondheimben nőt fel. Kétévesen kezdett el síelni, mikor karácsonyi ajándékként síléceket kapott nagyapjától (és edzőjétől), Kåre Høsflottól. A 2015-ös junior világbajnokságról két bronzéremmel, majd a 2016-os barcarozsnyói junior vb-ről három aranyéremmel térhetett haza. A felnőttek mezőnyében a sífutó-világkupa 2016–2017-es szezonjában mutatkozott be először, ahol a dobogó legfelső fokára háromszor is felállhatott. A 2017-es finnországi északisí-világbajnokság egyéni sprintversenyének döntőjében pedig a harmadik helyen zárt.